Uhiuues Solarise keskuses asuvas Cinamoni kinos leidis täna aset avarii, mistõttu sajab inimestele vett kaela ning väidetavalt varises äsja sisse ka kinosaali lagi. Kinoseansid on avarii tõttu peatatud.    Kohal viibinud Delfi fotograaf, kes oli endale plaaninud mõnusa kinokülastuse, sai soovitud filmielamuse asemel kaela külma vihma. Vett jooksis sellise survega, et voolas 0-korrusel asuva toidupoeni.    Praeguseks hetkeks on Cinamoni kino evakueeritud ja alustatud on koristustöödega.    Seda, kui kauaks kino suletuks jääb, ei osatud Delfile veel öelda. Kindlasti jäävad ära paari tunni jooksul toimuma pidanud seansid.    www.DELFI.ee